section_heading: Bitka kod Las Mercedes-a
paragraph_text: Bataljun 17 počeo je se povlačiti 29.srpnja 1958. i kada je Castro to uvidio poslao je Rene Latoura i njegovu jedinicu da pripreme zasjedu i neutraliziraju bataljun 17. Castro je ne znajući poslao Latoura u zamku. Latour je izvršio uspješan napad u kojem je ubio 30 kubanaca koji su bili u izvidnici ali u tom trenutku našli su se u Cantillovoj zamci. Njegova jedinica koja je išla preko Estrada Palma-e napala je Latoura i njegove gerilce straga te su ih opkolili. Latour vidjevši da su opkoljeni zove Castra u pomoć, a on osobno dolazi sa šačicom ljudi kako bi ga spasio. Što se bitka više razvijala Castro i njegovi vojnici su vidjeli da postoji velika opasnost da izgube bitku i živote. Castro je pronašao način da spasi svoje ljude. Prvog kolovoza poziva Cantilla na obustavu vatre i zahtjeva pregovore. Batista šalje svoga predstavnika 2. kolovoza kako bi pregovarao s Castrom. Pregovori su trajali šest dana i naposljetku su prekinuti zbog nemogućnosti dogovora. Castro se je povukao i time je bila prekinuta obustava vatre, ali kada se Cantillovo vojska vratila na mjesto sukoba vidjeli su da nema nikoga. Cantillo I Batista su shvatili kako ih je Castro nasamario i da cilj pregovora nije bio mirovno rješenje sukoba nego dobivanje na vremenu kako bi njegova vojska s Latourom uspjela pobjeći.